b'\n_START_ARTICLE_\nThomas Cook\n_START_SECTION_\nBakgrunn\n_START_PARAGRAPH_\nThomas Cook kom fra en baptistisk familiebakgrunn. Hans foreldre John og Elizabeth Cook levde i enkle k\xc3\xa5r p\xc3\xa5 et lite sted, Melbourne, i Derbyshire. Faren John Cook d\xc3\xb8de i februar 1812, da Thomas bare var tre \xc3\xa5r gammel. Moren giftet seg s\xc3\xa5 med James Smithard i september samme \xc3\xa5r._NEWLINE_Skolegangen m\xc3\xa5tte Thomas Cook avbryte da han var ti \xc3\xa5r gammel og begynne med arbeide for \xc3\xa5 bidra til familiens underhold; han kunne bare fortsette p\xc3\xa5 s\xc3\xb8ndagsskolen som ble drevet av metodistene. F\xc3\xb8rst hjalp han gr\xc3\xb8nnsakshandleren John Robey, og l\xc3\xa6rte seg snekkeryrket som 14-\xc3\xa5ringen av sin alkoholiserte onkel John Pegg.\n_START_SECTION_\nKarriere\n_START_PARAGRAPH_\nCook ble s\xc3\xa5 pastor og evangelist i baptistbevegelsen som ung og engasjert i avholdssaken, og i den forbindelse organiserte han rimelige \xc2\xabselskapsreiser\xc2\xbb for medlemmene. Den f\xc3\xb8rste var en togreise 5. juli 1841 fra Leicester til Loughborough, der 500 britiske avholdsfolk deltok. M\xc3\xa5let var ikke \xc3\xa5 tjene penger, men \xc3\xa5 holde deltakerne bort fra ginflasken og bringe dem ut i frisk luft. Motto var \xc3\xa5 \xc2\xabsammenf\xc3\xb8re mennesker med mennesker, og mennesker med Gud\xc2\xbb, i f\xc3\xb8lge legpredikanten Thomas Cook. Reiseprisen dekket reisen p\xc3\xa5 st\xc3\xa5plass, en stykke br\xc3\xb8d med skinke, og en kopp te. P\xc3\xa5 denne beskjedne m\xc3\xa5te begynte det som skulle bli masseturisme._NEWLINE_Han grunnla deretter reisebyr\xc3\xa5et Thomas Cook & Son. I 1872 organiserte han den f\xc3\xb8rste selskapsreisen jorden rundt, som varte i 222 dager, og tidlig p\xc3\xa5 1870-tallet lanserte han ogs\xc3\xa5 de f\xc3\xb8rste reisesjekkene og internasjonale rundreisebilletter. Cook organiserte i Luxor ogs\xc3\xa5 de f\xc3\xb8rste elvecruisene p\xc3\xa5 Nilen, nok en milep\xc3\xa6l i masseurismens historie i det dette var reiser som - til en viss grad - ble tilbudt til priser som man ikke trengte \xc3\xa5 tilh\xc3\xb8re overklassen eller borgerskapet for \xc3\xa5 kunne delta p\xc3\xa5. Ved siden av organiserte Cooks selskap ogs\xc3\xa5 statsb\xc3\xb8g fot utenlandske regenter._NEWLINE_S\xc3\xa6rlig Cooks reiser til Orienten var popul\xc3\xa6re, og inkluderte alt fra tolk og transportmiddel til telt. Reisebyr\xc3\xa5et arrangerte til og med pilegrimsreiser til Mekka._NEWLINE_Cooks reisebyr\xc3\xa5 forble i familiens eie frem til 1928.'